FIAM:issa käytössä oleva AudienceProjectin paneeli poikkeaa merkittävästi Suomessa aiemmin toimineiden yleisömittausjärjestelmien paneeleista. Paneeliin värvättyjen ihmisten ei tarvitse asentaa käyttöä mittaavia jäljitysohjelmia tietokoneilleen tai mobiililaitteilleen, sillä metodologia perustuu panelistien tunnistamiseen ja heidän netinkäyttönsä mittaamiseen muilla tavoilla. Panelistien tunnistamisessa käytetään mm. sähköposteja, laite-id:itä, evästeitä (cookiet), IP-osoitteita ja niiden yhdistelmiä sekä muita päätelaitteesta saatavia tietoja. Tunnistaminen tapahtuu passiivisesti.